Krokees

Krokees (kreeka keeles Κροκεές, kuni aastani 1921 Λεβέτσοβο (Levetsovo))http://pandektis.ekt.gr/pandektis/handle/10442/170651 on linn Kreekas Peloponnesose piirkonnas Lakoonia piirkonnaüksuses Evrótase vallas. Linn asub Taygetose mäestiku jalamil.

Linnas antakse välja ajalehte ja seal toodetakse oliiviõli. Sealne õli on Euroopa Liidu kaitse all olev bränd.

Linnast on pärit kreeka luuletaja Nikiforos Vrettakos.

 Ajalugu 

Pronksiajal elasid linnas ja selle ümbruses ahhailased ja pelasgid, hiljem sattus piirkond aga doorlaste võimu alla.

Linna läheduses Taygetose mägedes leidub andesiidi vormi, mida nimetatakse lapis Lacedaimonicus, Porfido verde antico, lapis Croceus, lapis Taygetas, lapis Spartanus või Porfido serpentino verde. Rohelise värvi annavad kivimile epidoot ja kloriit, tumedad varjundid annab kivimile pürokseen, heledad aga plagioklass.Monica T. Price: Decorative Stone, lk. 206. Tumerohelist porfüürse struktuuriga kivimit kaevandasid Taygetose mägedes juba neandertallased.Broodbank, Cyprian (2014) [2013]. The Making of the Middle Sea: A History of the Mediterranean from the Beginning to the Emergence of the Classical World. Thames & Hudson. lk 105. ISBN 978-0-500-05176-4 Hiljem kasutati seda nii Minose kui ka Mükeene kultuuris vaaside ja pitsatite valmistamiseks, kuna materjal oli kõva ning vastupidav (tugevus Mohsi skaalal on kuus või suurem).Lapis Lacedaemonius Kivimit on maininud ka Pausanias Pausanias, "Perièghesis thes 'Hellàdos", III, 21,4. Roomlased kasutasid kivimit opus sectile stiilis dekoratsioonide valmistamiseks (neid on leitud Ostia Anticast ja Nemist). Kivimit on kasutatud ka Santa Prassede basiilikas ja Püha Peetruse väljaku sillutises.Porfido serpentino antico Corsi Collection of Decorative Stones Keskajal kasutati kivi mosaiikide valmistamiseks Palermos, Konstantinoopolis ja Santiago de Compostelas; rooma ajast pärinevat kivi kasutati taas Püha Markuse basiilika ja Westminster Abbey rajamisel.Sammartini, Crozzoli: Steinböden in Venedig, lk. 31, 69.

Linn oli dioskuuride kaitse all. Linna keskväljakul asub purskkaevu juures väljakaevamistel leitud dioskuure kujutavmarmorist plaat.

 Viited 

 Välislingid 
Linna panoraamfoto
Krokeeslaste portaal

Kategooria:Kreeka linnad
Kategooria:Peloponnesose piirkond